
12.
Par nosacītās cenas apstiprināšanu nekustamajam īpašumam 
“Paēnas”, Ogresgala pag., Ogres nov.

Ogres novada pašvaldības (turpmāk – Pašvaldība) dome 2026. gada 30. aprīlī pieņēma lēmumu “Par nekustamā īpašuma “Paēnas” , Ogresgala pag., Ogres nov., atsavināšanas procesa uzsākšanu” (protokols Nr. 6; 19.), ar kuru atļauts uzsākt Pašvaldībai piederošā nekustamā īpašuma “Paēnas”, Ogresgala pag., Ogres nov., kadastra numurs 7480 006 0565, kas sastāv no zemes vienības, kadastra apzīmējums 7480 006 0565, platība 1,34 ha, un uz tās esošām būvēm - kadastra apzīmējumi 7480 006 0565 001, 7480 006 0565 002 un 7480 006 0565 003 (turpmāk – Nekustamais īpašums), atsavināšanas procesu. 
Publiskas personas mantas atsavināšanas likuma (turpmāk – Atsavināšanas likums) 4. panta pirmajā daļā noteikts, ka atvasinātas publiskas personas mantas atsavināšanu var ierosināt, ja tā nav nepieciešama  attiecīgai atvasinātai publiskai personai vai tās iestādēm to funkciju nodrošināšanai, savukārt Atsavināšanas likuma 4. panta otrā daļa noteic, ka publiskas personas mantas atsavināšanu var ierosināt attiecīgās iestādes vadītājs, kā arī cita institūcija (amatpersona), kuras valdījumā vai turējumā atrodas publiskas personas manta. 

Saskaņā ar Atsavināšanas likuma 3. panta pirmās daļas 1. punktu un otro daļu,  Nekustamais īpašums atsavināms pārdodot izsolē. Atsavināšanas likuma 17. panta otrajā daļā noteikts, ka mantu vispirms piedāvā izsolē ar augšupejošu soli. Solīšana sākas no mantas nosacītās cenas (Atsavināšanas likuma 8. pants). Atsavināšanas likuma 8. panta otrajā daļā noteikts, ka atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, minētā panta trešā daļa noteic, ka nekustamā īpašuma novērtēšanas komisijas sastāvu un mantas nosacīto cenu apstiprina institūcija (amatpersona), kura saskaņā ar šā panta pirmo un otro daļu organizē nekustamā īpašuma novērtēšanu, savukārt sestā un septītā daļa nosaka, ka nosacīto cenu atbilstoši mantas vērtībai nosaka mantas novērtēšanas komisija, novērtēšanai pieaicinot vienu vai vairākus sertificētus vērtētājus.

Pamatojoties uz sabiedrības ar ierobežotu atbildību “EIROEKSPERTS”, reģistrācijas Nr. 40003650352, 2026. gada 11. jūnija novērtējumu Nr. L16169/ER/2026 ““Paēnas“, Ogresgala pagastā, Ogres novadā novērtējumu”, Nekustamā īpašuma tirgus vērtība 2026. gada 12. maijā ir 9 800 EUR (deviņi tūkstoši astoņi simti euro). 

Pamatojoties uz Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, kurā noteikts, ka publiska persona rīkojas ar finanšu līdzekļiem un mantu lietderīgi, tas ir, manta atsavināma un nododama īpašumā vai lietošanā citai personai par iespējami augstāku cenu, un ņemot vērā Atsavināšanas likuma 8. panta septīto daļu, Nekustamā īpašuma kadastrālo vērtību, grāmatvedības bilances vērtību, sertificēta vērtētāja novērtējumu Pašvaldības mantas novērtēšanas un izsoles komisija 2026. gada 19. jūnijā (protokols Nr. KO.14/102) noteica Nekustamā īpašuma nosacīto cenu – 9 800 EUR (deviņi tūkstoši astoņi simti euro).
Atsavināšanas likuma 5. panta pirmajā daļā noteikts, ka atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija, savukārt Pašvaldību likuma 10. panta pirmās daļas 16. punktā noteikts, ka tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Pamatojoties uz Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, Publiskas personas mantas atsavināšanas likuma 3. panta pirmās daļas 1. punktu, otro daļu, 4. panta pirmo un otro daļu, 5. panta pirmo daļu, 8. panta otro, trešo, sesto un septīto daļu, 9. panta otro daļu, 10. panta otro daļu, 17. panta otro daļu, 36. panta pirmo daļu, Pašvaldību likuma 10. panta pirmās daļas 16. punktu un 73. panta ceturto daļu un ņemot vērā Ogres novada pašvaldības mantas novērtēšanas un izsoles komisijas 2026. gada 19. jūnija lēmumu “Par nosacītās cenas noteikšanu nekustamā īpašuma “Paēnas”, Ogresgals, Ogresgala pagasts, Ogres novads atsavināšanai” (protokols Nr. KO.14/102),

balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Ansons, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Uldis Skudra), "Pret" – nav, "Atturas" – 1 (Mariss Martinsons), "Nepiedalās" – nav, 

Ogres novada pašvaldības dome NOLEMJ:

1. Atļaut atsavināt Ogres novada pašvaldībai piederošo nekustamo īpašumu “Paēnas”, Ogresgala pag., Ogres nov., kadastra numurs 7480 006 0565, kas sastāv no zemes vienības, kadastra apzīmējums 7480 006 0565, platība 1,34 ha, un uz tās esošām būvēm -  kadastra apzīmējumi 7480 006 0565 001, 7480 006 0565 002 un 7480 006 0565 003 (turpmāk – Īpašums).
2. Apstiprināt Īpašuma nosacīto cenu 9 800 EUR (deviņi tūkstoši astoņi simti euro).
3. Noteikt Īpašuma atsavināšanas veidu – pārdošana izsolē.
4. Uzdot Ogres novada pašvaldības mantas novērtēšanas un izsoles komisijai normatīvajos aktos noteiktajā kārtībā organizēt Īpašuma atsavināšanu, apstiprināt Īpašuma izsoles noteikumus un rīkot izsoli.
5. Uzdot Ogres novada pašvaldības Centrālās administrācijas Nekustamo īpašumu pārvaldes nodaļai sagatavot un organizēt pirkuma līgumu noslēgšanu ar Īpašuma izsoles uzvarētāju 30 (trīsdesmit) dienu laikā pēc izsoles rezultātu apstiprināšanas. 
6. Kontroli par lēmuma izpildi uzdot Ogres novada pašvaldības izpilddirektoram.
(Sēdes vadītāja,
domes priekšsēdētāja A. Kraujas paraksts)

